البارح الاربعاء وجه القضاء الفرنسي رسميا للرئيس السابق نيكولا ساركوزي تهم في قضايا “الرشوة السلبية وتمويل الحملات غير القانونية وإخفاء الأموال العامة الليبية” ضمن إطار تمويل حملته الانتخابية الرئاسية عام 2007 من قبل الزعيم الليبي المقتول معمر القذافي. هاد الشي جا بعد يومين من الاستجواب بشأن ما اثير حول حصول حملته الانتخابية في 2007 على تمويل ليبيا القذافي اليوم خرج ساركو وقال باللي هو يتعرض لحملة وباللي مستهدف وباللي ما كاينش ادلة مادية على متابعتو. لكن شكون اللي شراها لساركوزي؟ زياد تقي الدين تاجر السلاح الفرنسي اللبناني غير واسطة فهاد القضية. جوج ليبيين اللي لعبو دور كبير فالايقاع بساركوزي ووجدو دلائل حسية ومادية تقدر تدخل في تلقي رشوة من نظام القذافي فحملة 2007. يتعلق الامر بكل من شكري غانم. هادا ديبلوماسي ليبي لقاوه غارق ف2012 فنهر الدانوب بفيينا العاصمة النسماوية. الشرطة النمساوية لقات عندو كتيب صغيور فيه تفاصيل الدفعات المالية بقيمة ملايين الدولارات قال ان ليبيا دفعتها لحملة ساركوزي الثاني هو بشير صالح. هادا كان مدير مكتب القذافي. حتى هو ما تزكلش. قبل شهر تقريبا وفق مصدر ل”كود”٬ تعرض لمحاولة اغتيال فجنوب افريقيا اللي هرب ليها. ما ماتش ولكن بقات جوج قرطاسات فكرشو ودابا كيتعالج فنفس الدولة. هادا كيقول باللي عندو ادلة قاطعة واضحة على حصول ساركوزي على 50 مليون يورو نقلها ليك من ليبيا تاجر السلاح اللبناني الفرنسي زياد تقي الدين والذي اعترف بذلك رسمياً ليحمي نفسه في صفقة. 
ها 2 رجالات القذافي للي خرجو على ساركوزي ووصلوه للاعتقال والمحاكمة. واحد تقتل ولاخر مضروب بجوج قرطاسات فكرشو